b'\n_START_ARTICLE_\nGrand Theft Auto 2\n_START_SECTION_\nMjesto radnje\n_START_PARAGRAPH_\nRadnja GTA 2 je smje\xc5\xa1tena u gradu, u igri zvanom "Anywhere, USA" ("Svugdje, SAD"), ali vodi\xc4\x8d kroz igru, kao i slu\xc5\xbebena web-stranica koriste izraz: "tri tjedna u budu\xc4\x87nosti"; \xc5\xa1to je sugestija da se radnja odvija u 2013. godini. Radijski voditelj Johnny Riccaro obja\xc5\xa1njava da "dolazi novo tisu\xc4\x87lje\xc4\x87e", pa je radnja igre smje\xc5\xa1tena malo prije 2000. godine. Glavni lik igre naziva se Claude Speed._NEWLINE_Grad je podijeljen u tri razine, zvane distrikti. Prva razina, centar grada, je sredi\xc5\xa1te poslovnih aktivnosti i mjesto velikih mentalnih i sveu\xc4\x8dili\xc5\xa1nih institucija. Druga razina, stambeni distrikt, sastoji se od zatvora, parka, bara s temom Elvisa, robne ku\xc4\x87e i velike hidroelektrane. Tre\xc4\x87a i zadnja razina, industrijski distrikt, sastoji se od gradske luke, tvornice mesa, nuklearne elektrane i Kri\xc5\xa1na hram. _NEWLINE_Ukupno je sedam kriminalnih bandi u igri: korupcijska korporacija "Zaibatsu", zatim "Loonies", banda metalno bolenih, i "Jakuze". U stambenoj zoni djeluju "SRS Scientists" i "Rednecks", koji nose ameri\xc4\x8dke konfederalne zastave. Ruska mafija i Hare Kri\xc5\xa1na djeluju u industrijskoj zoni. Svaka banda ima svoje posebne karakteristike, automobile, i pona\xc5\xa1anje._NEWLINE_Igra je na PC verziji dostupna u dva na\xc4\x8dina, podne ili predve\xc4\x8derje. U opciji podne, igra je svjetlija i vidljivije. U opciji predve\xc4\x8derje, igra je ne\xc5\xa1to tamnija, s nekoliko dinami\xc4\x8dkih svjetala od eksplozija i automobilskih svjetala. Dreamcast verzija mo\xc5\xbee se igrati sama u verziji s predve\xc4\x8derjem. PlayStation verzija se mo\xc5\xbee igrati samo u verziji s podnevom. Ova je mogu\xc4\x87nost znatno pro\xc5\xa1irenija u Grand Theft Autu III, gdje se sama vr\xc5\xa1i izmjena dana i no\xc4\x87i.\n_START_SECTION_\nIgra\n_START_PARAGRAPH_\nGTA2 je zadr\xc5\xbeala sli\xc4\x8dnost s prvim GTA-om, kao i "formule" za kra\xc4\x91u automobila i razgovor na telefonu. Igra\xc4\x8d ima mogu\xc4\x87nost istra\xc5\xbeivanja gradova pje\xc5\xa1a\xc4\x8denjem ili s automobilom. Cilj je posti\xc4\x87i \xc5\xa1to vi\xc5\xa1e bodova. Da bi se cilj postigao, igra\xc4\x8d mora prolaziti razine. Izvr\xc5\xa1avanje zadataka daje bodove igra\xc4\x8du najvi\xc5\xa1e od svih ostalih mogu\xc4\x87ih na\xc4\x8dina, iako nisu bitni za dovr\xc5\xa1etak igre._NEWLINE_Nova mogu\xc4\x87nost uvedena u GTA2 je odra\xc4\x91ivanje zadataka / misija za razli\xc4\x8dite bande, a u svakoj se razini pojavljuju dvije nove bande, i jedna koja je prisutna u svim razinama. Djelovanje u jednoj bandi mo\xc5\xbee prouzro\xc4\x8diti gubitak odre\xc4\x91enog statusa u drugoj bandi. U prvoj igri, GTA, u lovu na zlo\xc4\x8dinca sudjelovala je samo lokalna policija. U GTA2, uveden je SWAT (4 zvjezdice) u centru grada, specijalni agenti (5 zvjezdica) u stambenom distriktu, te vojska (6 zvjezdica) u industrijskom distriktu. Ovi dodaci u provo\xc4\x91enju zakona prate igra\xc4\x8da tijekom nadogradnje iz jedne u drugu razinu. \xc5\xbdeljena razina se prikazuje ikonama policijskih glava (kasnije zvjezdicama), te raznim slikama u Windows i PlayStation verzijama._NEWLINE_GTA2 je unaprijedio tehniku spremanja igre, za razliku od GTA 1, koji se sprema tek na prelasku u drugi grad. U GTA2, igra\xc4\x8d mo\xc5\xbee u\xc4\x87i u crkvu s 50.000 dolara, pa bi se javio glas: "Aleluja! Jo\xc5\xa1 je jedna du\xc5\xa1a spa\xc5\xa1ena!". To je obavijest da je igra spremljena ("spa\xc5\xa1ena", eng.: save - spremiti; spasiti) Ako bi igra\xc4\x8d imao premalo novca, \xc4\x8duo bi se druk\xc4\x8diji glas: "Prokletstvo! Bez donacije, nema spasa!". Ove se poruke pak ne \xc4\x8duju u PlayStation verziji._NEWLINE_Ostala se pobolj\xc5\xa1anja odnose na aktivnostio grada. Prolazna vozila nisu vi\xc5\xa1e sporedni dio radnje, nego su va\xc5\xbean dio igre. Nekada prolaznici i pje\xc5\xa1aci ulaze u taksije i autobuse. Igra je postala poznata zbog pona\xc5\xa1anja likova koji ne sudjeluju u radnji. Prolaznici, \xc4\x8dlanovi bandi i policajci, kao i ostali kradljivci vozila (zelena majica) i plja\xc4\x8dka\xc5\xa1i (crvena majica) u gradu._NEWLINE_Igra sadr\xc5\xbei i ostale misije, poput vo\xc5\xbenje taksija, autobusa, kamiona sa "skrivenim" paketima (GTA2 Badge), i "Wang" automobila. Vo\xc5\xbenjom taksija zaradi se oko 1 dolar po sekundi. Ako voza\xc4\x8d mirno stoji, putnici mogu odmah iza\xc4\x87i ako \xc5\xbeele i ne zara\xc4\x91uje se novac. "Wang" automobili se pojavljuju samo u drugoj razini. Svi su dobro skriveni i zahtjevaju od igra\xc4\x8da fizi\xc4\x8dku spremnost, neki su parkirani na vrhovima zgrada. Cilj je odvesti auto u "Wang" auto-gara\xc5\xbeu. Skupljanjem svih automobila dobivaju se osam bonus-vozila. Uz ove, postojale su i druge vrste automobila. _NEWLINE_Ovo je ujedno i prva GTA igra koja sadr\xc5\xbeu \xc5\xa1iri izbor oru\xc5\xbeja za kori\xc5\xa1tenje, poredani od elektri\xc4\x8dnog tasera do raketnog baca\xc4\x8da. Neka oru\xc5\xbeja sadr\xc5\xbee "Kill Frenzy" ("ubij gnjev") zadatke kad se pokupe, a igra\xc4\x8d mora u odre\xc4\x91enom vremenskom preiodu ubiti \xc5\xa1to vi\xc5\xa1e ljudi. Ako se zadatak uspje\xc5\xa1no obavi, igra\xc4\x8d dobiva bonuse i nagrade. Ako igra\xc4\x8d prona\xc4\x91e tenk i u\xc4\x91e u nj, tako\xc4\x91er se pojavi novi "Kill Frenzy" zadatak._NEWLINE_PlayStation verzija Grand Theft Auta 2 je ubla\xc5\xbeena za razliku od PC verzije, s manjim uvijetima za ubijanje ljudi u zadacima. Novost je i ekplozija automobila, koja nastaje ubijanjem odre\xc4\x91enog broja \xc4\x8dlanova bande. Tako\xc4\x91er je jedna misija izmijenjena._NEWLINE_Kao i u prvom Grand Theft Autu i Grand Theft Auto: London, 1969, igra\xc4\x8d dobiva bonuse kad s automobilom gazi pje\xc5\xa1ake bez ko\xc4\x8denja ili zaustavljanja. \xc4\x8cesto se na ulici na\xc4\x91u imitatori Elvisa Presleya, \xc4\x8dija se smrt nagra\xc4\x91uje velikim nov\xc4\x8danim bonusom, i rije\xc4\x8dima "Elvis has left the building"._NEWLINE_Multiplayer opcija nije optimizirana, i nije \xc5\xa1iroko kori\xc5\xa1tena. Mogu\xc4\x87nosti igranja bile su: Deathmatch, Team Deathmatch, Tag, Race. Iako je zbog zastajenja \xc4\x8desto nedustupna, mo\xc5\xbee se igrati preko interneta. U PC, PS, Dreamcast verzijama nalaze se vlakovi u igri, iako se samo u PC i DC verzijama mo\xc5\xbee voziti.\n_START_SECTION_\nGTA2: The Movie\n_START_PARAGRAPH_\nUvodni video igre je spajanje akcijskih video-isje\xc4\x8daka, i napravljen je osam-minutni film npravljen za reklamiranje videoigre. Film je danas dostupan i za besplatni download na slu\xc5\xbebenoj web-stranici from Rockstar Gamesa. Clauda Speeda (protagonist igre) u filmu glumi Scott Maslen. Maslen tako\xc4\x91er glumi DS. Phila Huntera u filmu The Bill, kao i Jacka Branninga u sapunici EastEnders._NEWLINE_Kratki film prikazuje ubojstvo Clauda (hicem od strane Zaibatsu pla\xc4\x87enog ubojice). Snimljen je u New Yorku 1999. godine sa World Trade Centrom (prije-9/11) u pozadini, umjesto fiktivnog grada u budu\xc4\x87nosti. Film prikazuje i bijelo-plavog newyor\xc5\xa1kog policijskog automobila Chevrolet Caprice, kao i crnog BMW E39 528i, kojeg vozi Claude, a kasnije je obojen u bijelo.\n_START_SECTION_\nGlazba\n_START_PARAGRAPH_\nSvaki dio grada sadr\xc5\xbei pet radio-stanica, koje se \xc4\x8duju dok igra\xc4\x8d vozi automobil. Mijenjanje radio-stanice je bilo dostupno u Microsoft Windows verziji, kori\xc5\xa1tenjem "F1" tipke, ali i na PlayStation verziji pomo\xc4\x87u tipke "gore". Head Radio se nalazio i u prvom GTA, Grand Theft Auto III i Grand Theft Auto: Liberty City Stories. Svaka banda u igri ima svoju radio-stanicu. Policijski automobili, hitne pomo\xc4\x87i, vatrogasni kamioni i tenkovi jedino ne mogiu pu\xc5\xa1tati radio-stanice. Umjesto toga, sadr\xc5\xbee radio prjenosnike.'